A Bizottság határozata
(1990. március 28.)
a friss hús Közösségbe történő behozatalára feljogosított madagaszkári létesítmények jegyzékéről
(90/165/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 89/227/EGK irányelvvel [1] módosított, a szarvasmarhafélék, a sertések, a friss hús és húsipari termékek harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [2] és különösen annak 4. cikkének (1) bekezdésére és 18. cikkének (1) bekezdésére,
mivel harmadik országokban található létesítményekből csak akkor engedélyezhető friss hús behozatala a Közösségbe, ha azok megfelelnek a 72/462/EGK irányelvben megállapított általános és különleges feltételeknek;
mivel a 84/576/EGK bizottsági határozat [3] megtiltotta a Madagaszkáron található létesítményekből származó friss hús behozatalát; mivel azonban a meglévő kereskedelmi forgalom hirtelen megszakításának elkerülése érdekében a behozatalt 1985. június 30-ig fenntartották;
mivel a 72/462/EGK irányelv 5. cikke, valamint a szarvasmarhafélék, sertések és friss hús tagsággal nem rendelkező országokból való behozatala tekintetében elvégzendő helyszíni ellenőrzések végrehajtásáról szóló, 1986. szeptember 11-i 86/474/EGK bizottsági határozat [4] 2. cikkének (1) bekezdése szerint végzett további ellenőrzés kimutatta, hogy két intézményben emelkedett a higiéniai színvonal, és így azok kielégítőnek tekinthetők;
mivel ilyen körülmények között e létesítményeket fel lehet venni a Közösségbe irányuló kivitelre feljogosított létesítmények jegyzékébe, és ezért hatályon kívül kell helyezni a 84/576/EGK határozatot;
mivel a mellékletben felsorolt létesítményekből származó friss hús behozatala továbbra is máshol megállapított, különösen az állategészségügyre, a friss húsban jelenlévő szermaradványok vizsgálatára és egyes hormonhatású anyagok állattenyésztésben való felhasználásának tilalmára vonatkozó közösségi rendelkezések hatálya alá tartozik;
mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
(1) A mellékletben felsorolt, Madagaszkáron található létesítményeket az említett melléklet alapján engedélyezik a friss hús Közösségbe történő behozatala tekintetében.
(2) A mellékletben felsorolt létesítményekből származó behozatal továbbra is máshol megállapított közösségi állat-egészségügyi rendelkezések hatálya alá tartozik.
2. cikk
A tagállamok megtiltják a mellékletben fel nem sorolt létesítményekből származó friss hús behozatalát.
3. cikk
A 84/576/EK határozat hatályát veszti.
4. cikk
Ennek a határozatnak a tagállamok a címzettjei.
Kelt Brüsszelben, 1990. március 28-án.